BG
C 198/32
Официален вестник на Европейския съюз
16.5.2022 г.
Предмет Искане на основание член 263 ДФЕС за отмяна на Решение за изпълнение (ЕС) 2019/1835 на Комисията от 30 октомври 2019 година за изключване от финансиране от страна на Европейския съюз на някои разходи, направени от държавите членки по линия на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (ОВ L 279, 2019 г., стр. 98), в частта, в която се отнася до някои направени от Италианската република разходи Диспозитив 1) Отменя Решение за изпълнение (ЕС) 2019/1835 на Комисията от 30 октомври 2019 година за изключване от финансиране от страна на Европейския съюз на някои разходи, направени от държавите членки по линия на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР), в частта, в която налага на Италианската република корекция с фиксирана ставка 2 % относно предоставените на Италия помощи за площ в размер на 143 924 279,14 EUR за референтните години 2015 и 2016, и корекция с фиксирана ставка 10 % в размер на 72 704,23 EUR относно извадка/плащане No 8 за Община Камполи Монте Табурно в изпълнение на мярка 322, която е част от мерките в полза на развитието на селските райони за референтните години 2014, 2015 и 2016.
2) Отхвърля жалбата в останалата част.
3) Италианската република и Европейската комисия понасят направените от тях съдебни разноски.
(1)
ОВ C 68, 2.3.2020 г.
Решение на Общия съд от 16 март 2022 г. — BSEF/Комисия (Дело T-113/20) (1) (Енергетика — Директива 2009/125/ЕО — Изисквания за екопроектиране за електронни екрани — Регламент (ЕС) 2019/2021 — Забрана на халогенирани забавители на горенето в кутията и стойката на електронните екрани — Компетентност на автора на акта — Явна грешка в преценката — Правна сигурност — Пропорционалност — Равно третиране) (2022/C 198/44) Език на производството: английски Страни Жалбоподател: Bromine Science Environnemental Forum (BSEF) (Брюксел, Белгия) (представители: R. Cana, E. Mullier и H. Widemann, адвокати) Ответник: Европейска комисия (представители: B. De Meester и L. Haasbeek) Предмет Искане на основание член 263 ДФЕС за отмяна на Регламент (ЕС) 2019/2021 на Комисията от 1 октомври 2019 година за определяне на изисквания за екопроектиране за електронни екрани съгласно Директива 2009/125/ЕО на Европейския парламент и на Съвета, за изменение на Регламент (ЕО) No 1275/2008 на Комисията и за отмяна на Регламент (ЕО) No 642/2009 на Комисията (ОВ L 315, 2019 г., стр. 241) в частта му, с която се забранява използването на халогенирани забавители на горенето в кутията и стойката на електронните екрани.
Диспозитив 1) Отхвърля жалбата.
2) Осъжда Bromine Science Environnemental Forum (BSEF) да заплати съдебните разноски.
(1)
ОВ C 129, 20.4.2020 г.